
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

89. Ίδρυση εργαστηρίων στο Τμήμα Αρχειονομίας-Βι- 

βλιοθηκονομίας του Ιονίου Πανεπιστημίου και κα¬ 
θορισμός του εσωτερικού τους κανονισμού. 1 

90. Τροποποίηση διατάξεων του Π.Δ. 4/1995 «Εισαγω¬ 

γή στις Σχολές Αξιωματικών και Αστυφυλάκων με 
το σύστημα των γενικών εξετάσεων» (Α' 1). 2 

91. Τροποποίηση διατάξεων Π.Δ. 24/1997 «Ιεραρχία, 

καταστάσεις και εξέλιξη των αξιωματικών της Ελ¬ 
ληνικής Αστυνομίας» (Α' 29). 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 89 

Ίδρυση εργαστηρίων στο Τμήμα Αρχειονομίας - Βιβλιο¬ 
θηκονομίας του Ιονίου Πανεπιστημίου και καθορισμός 
του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 καιδΟπαρ. 1 του 
Ν. 1268/1982 « Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» 
(Α'159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά άργανα» (Α' 137), όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 


4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμάς συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις του άρθρου 5 παρ. 9 του Π.Δ. 83/1984 
«Ίδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» (Α'31). 

7. Τις γνώμες της Διοικούσας Επιτροπής του Ιονίου 
Πανεπιστημίου (Συνεδρίαση 1η (Δ.Ε. 3η)/25.9.01 και 1η/ 
27-9-2002). 

8. Το γεγονάς ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Ιονίου Πανεπιστημίου. 

9. Την 2/2003 γνωμοδότηση του Συμβουλίου της Επι- 
κρατείας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Ίδρυση 

Ιδρύονται στο Τμήμα Αρχειονομίας και Βιβλιοθηκονο¬ 
μίας του Ιονίου Πανεπιστημίου τα παρακάτω εργαστήρια: 

α) Ψηφιακών Βιβλιοθηκών και Ηλεκτρονικής Δημοσίευ¬ 
σης, το οποίο εξυπηρετεί ερευνητικές και εκπαιδευτικές 
ανάγκες του Τμήματος στα αντικείμενα της ανάπτυξης 
και διαχείρισης συλλογών ψηφιακού υλικού, ψηφιοποίη- 
σης, διαχείρισης ψηφιακών συλλογών και ηλεκτρονικής 
δημοσίευσης. 

β) Τεκμηρίωσης Πολιτιστικής και Ιστορικής Κληρονο¬ 
μιάς, το οποίο εξυπηρετεί ερευνητικές και εκπαιδευτικές 
ανάγκες του Τμήματος στα αντικείμενα της συλλογής, 
οργάνωσης και διαχείρισης πολιτιστικών και ιστορικών 
τεκμηρίων. 

γ) Τεχνολογιών της Πληροφορίας, το οποίο εξυπηρετεί 
ερευνητικές και εκπαιδευτικές ανάγκες του Τμήματος 
στα αντικείμενα της αυτοματοποίησης των βιβλιοθηκών 
και υπηρεσιών πληροφάρησης και των προτύπων, εξοπλι¬ 
σμού και λογισμικού αυτοματοποιημένης διαχείρισης και 
αξιοποίησης τεκμηρίων και πληροφοριών. 

Άρθρο 2 
Σκοπός 

Κάθε εργαστήριο έχει ως σκοπό: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα- 

τος Αρχειονομίας και Βιβλιοθηκονομίας καθώς και άλλων 
τμημάτων του Ιονίου Πανεπιστημίου σε θέματα που εμπί- 
τττουν στα αντικείμενα δραστηριότητας αυτού όπως αυτά 
προσδιορίζονται στο άρθρο 1 του παρόντος. 

2. Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

3. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

4. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

5. Την παροχή υπηρεσιών σε ιδιώτες κατά τα προβλε- 
πόμενα στο Π Λ. 159/1984 «Π ροϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Αρ- 
χειονομίας και Βιβλιοθηκονομίας που το γνωστικό αντι¬ 
κείμενο της θέσης που κατέχουν εμπίτττει στα διδακτικά 
και ερευνητικά αντικείμενα του εργαστηρίου, από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που τοπο¬ 
θετούνται στο εργαστήριο με τη διαδικασία των άρθρων 
4παρ. 1 (δ) του Ν. 2083/1992 και 13 παρ. 3βτου Ν. 2817/ 
2000 « Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Αρχειονομίας και Βιβλιοθηκονομίας του Ιονίου Πανεπι¬ 
στημίου που ορίζεται με τη διαδικασία που ορίζουν οι δια¬ 
τάξεις του άρθρου 28 παρ. 22 του Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μετατττυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ιονίου Πα¬ 
νεπιστημίου και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τοντίτλοτου εργαστηρίου. 


2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκετττών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με την ισχύουσα νο¬ 
μοθεσία (άρθρα 18 Ν.1268/1982, 5του Π.Δ. 407/1980 (Α' 
112) και2παρ. 1 εδ. δ'του Ν. 1674/1986 (Ά 203). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α.Τηνεκτέλεσηερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα μετά άρθρο 3 παρ. 
3τουπ.δ. 159/1984. 

δ. Τις πιστώσεις που διατίθενται από το Τμήμα Αρχειο- 
νομίας και Βιβλιοθηκονομίας του Ιονίου Πανεπιστημίου 
με τη διαδικασία του άρθρου 4 παρ. 1ε του Ν. 2083/ 
1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομίες, τις δωρεές και τις κληροδοσίες 
που καταλείπονται στο Ιόνιο Πανεπιστήμιο για τους σκο¬ 
πούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Απριλίου 2003 

ο ΠΡΟΕΔΡΟΣ τΠΣ ΔΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 90 

Τροποποίηση διατάξεωντου Π.Δ. 4/1995 «Εισαγωγή στις 
Σχολές Αξιωματικών και Αστυφυλάκων με τσ σύστημα 
των γενικών εξετάσεων» (ΑΊ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις του άρθρου 11 παρ. 1 εδάφια στ' και η' 
και του άρθρου 53 του Ν. 1481/1984 «Οργανισμός Υπουρ¬ 
γείου Δημόσιας Τάξης» (Α' 152), άπως το άρθρο 11 αντι- 
καταστάθηκε με το άρθρο 1 παρ. 1 του Ν. 1590/1986 
(Α'49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 1 παρ. 4 και 5 του Ν. 2226/ 
1994 «Εισαγωγή, εκπαίδευση και μετεκπαίδευση στις 
Σχσλές της Αστυνομικής Ακαδημίας και στο Τμήμα Ανθυ- 
ποπυραγών της Πυροσβεστικής Ακαδημίας και άλλες 
διατάξεις» (Α' 122). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), όπως αυτό 
προστέθηκε με τις διατάξεις τσυ άρθρου 27 του Ν. 2081/ 
1992 (Α' 154) και αντικαταστάθηκε με τις διατάξεις του 
άρθρου 1 παρ. 2του Ν. 2469/1997 (Α'38). 

5. Τις διατάξεις του Π.Δ. 137/1986 «Συγκράτηση της 
Γενικής Γραμματείας Δημάσιας Τάξης σε Υπσυργείο Δη- 
μάσιας Τάξης» (Α' 51 ^ 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Την 97/2003 γνωμοδάτηση του Συμβουλίου της Επι- 
κρατείας, ύστερα από πρόταση του Υπουργού Δημόσιας 
Τάξης, απαφασίζουμε: 

Άρθρο 1 

1. Το εδάφιο στ'της παραγράφου 1 του άρθρου 2 του 
Π.Δ. 4/1995 (Α' 1) αντικαθίσταται ως εξής: 

«στ. Να έχσυν ανάστημα (άνδρες και γυναίκες) τουλά- 
χιστσν 1,70 μ., χωρίς υπσδήματα». 

2. Τσ εδάφισ β' της παραγράφσυ 2 του άρθρου 3 του 
ιδίου ως άνω Π.Δ. αντικαθίσταται ως εξής: 

«β. Αντίγραφο ποινικού μητρώου δικαστικής χρήσης 
που εκδίδεται τρεις μήνες το πολύ πριν απά την ημερο¬ 
μηνία υποβολής». 

3. Οι παράγραφοι 5, 7 και 8 του άρθρου 5 του ιδίου 
ως άνω Π.Δ., όπως η τελευταία τροποποιήθηκε με την 


παράγραφο 2 του άρθρου 2 του Π.Δ. 34/1996 (Α' 24) 
αντικαθίστανται ως εξής: 

«5. Για τον έλεγχο της αθλητικής επίδοσης, οι υποψή¬ 
φιοι υποβάλλονται στα εξής αγωνίσματα: 

α. Δρόμος 100 μ. σε χρόνο 16" (μιαπροσπόθεια). 

β. Δρόμος 1.000 μ. σε χρόνο 4' και 20" (μια προσπάθεια). 

γ. Άλμα σε ύψος με φόρα τουλάχιστον 1,00 μ. (τρεις 
προσπάθειες). 

δ. Άλμα σε μήκος με φάρα τουλάχιστον 3,60 μ. (τρεις 
προσπάθειες). 

ε. Ρίψη σφαίρας (7,275 χλγ.) σε απάσταση τουλάχιστσν 
4,50 μ., ως μέσο άρο ρίψης με το δεξί και το αριστερό 
χέρι ανό προσπάθεια (τρεις προσπάθειες ανά χέρι)». 

«7. Για την εξακρίβωση των ψυχικών ικανοτήτων οι 
υποψήφιοι υποβάλλονται στη δοκιμασία των ΤΕ3Τ3 
προσωπικότητας (Μ.Μ.Ρ.Ι.) και καλσύνται σε συνέντευξη 
ενώπισντων Επιτροπώντης προηγούμενης παραγράφου 
του παράντος. Με τις εξετάσεις αυτές ερευνάται κυρίως 
η κρίση, η προσαρμοστικάτητα στις μεταβαλλάμενες 
καταστάσεις και απαιτήσεις, η αυτοκυριαρχία, η συναι¬ 
σθηματική σταθεράτητα, η δομή της προσωπικάτητας, η 
σκέψη και η αντίληψη». 

«8. Οι υποψήφιοι που υποβλήθηκαν στη δσκιμασία 
των προκαταρκτικών εξετάσεων, της Στρατιωτικής Σχο¬ 
λής Ευελπίδων (Τμήμα Όπλων), Σχολής Ικάρων (Τμήμα 
Ιπταμένων), Σχολής Ναυτικών Δοκίμων και Σχολής Μο¬ 
νίμων Υπαξιωματικών Στρατού Ξηράς (Τμήμα Όπλων), 
για τις οποίες επίσης έχουν δηλώσει προτίμηση και κρί- 
θηκαν ικανοί, εξαιρουμένων των ιδιαίτερων απαιτήσε¬ 
ων, δεν πρσσέρχονται στις προκαταρκτικές εξετάσεις 
των Αστυνομικών Σχολών και πρασκομίζουν στη Δ/νση 
Αστυνομικού Προσωπικού του Αρχηγείου της Ελληνι¬ 
κής Αστυνομίας, μέσα στα χράνο διενέργειας αυτών, 
σχετική βεβαίωση από την αρμόδια Στρατιωτική Σχσλή, 
στην σπσία αναγράφεται και ο κωδικός αριθμός του 
Υπουργείου Εθνικής Παιδείας και Θρησκευμότων του 
υποψηφίου. 

Σε περίτττωση που οι προκαταρκτικές εξετάσεις των 
Στρατιωτικών Σχολών διενεργούνται σε μεταγενέστερο 
χράνο, η εν λάγω βεβαίωση προσκομίζεται το αργότερο 
τη μεθεπόμενη της ολοκλήρωσης της διαδικασίας στη 
Στρατιωτική Σχσλή. Όσσι προσκσμίζσυν βεβαίωση, ότι 
κρίθηκαν ικανοίγιατις ανωτέρω Στρατιωτικές Σχαλές, θε- 
ωραύνται αυτσδικαίως ΙΚΑΝΟΙ και για τις Αστυνομικές 
Σχολές. 

Υποψήφιοι που κρίθηκαν ΜΗ ΙΚΑΝΟΙ για τις Αστυνομι¬ 
κές Σχολές, από τις αρμόδιες Επιτροπές των προκα¬ 
ταρκτικών εξετάσεων της Ελληνικής Αστυνσμίας, δεν 
μπσρούν να πρσσκομίσουν βεβαίωση Στρατιωτικής 
Σχολής». 

Άρθρο 2 
Έναρξη ισχύος. 

Η ισχύς του παράντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τόξης αναθέτσυμε τη δημο¬ 
σίευση και εκτέλεση τσυ παρόντος διατάγματος. 

Αθήνα, 7 Απριλίου 2003 
ο ΠΡΟΕΔΡΟΣτΠΣΔΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

(3) 

Τροποποίη(7η διατάξεων Π.Δ. 24/1997 «Ιεραρχία, κατα¬ 
στάσεις και εξέλιξη των αξιωματικών της Ελληνικής 
Αστυνομίας» (Α' 29). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. δ' και στ' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως τροποποιήθηκε και συμπληρώθηκε 
με το άρθρο 1 παρ. 1 του Ν. 1590/1986 (Α'49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε μετά άρθρο 1 του Ν. 2469/1997 (Α'38). 

4. Το Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α'51). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την 74/2003 γνωμοδότηση του Συμβουλίου της Επι- 
κρατείας, ύστερα από πρόταση του Υπουργού Δημόσιας 
Τάξης, αποφασίζουμε: 


Άρθρο 1 

1. Η περίπτωση (3) του εδαφίου β' της παρ. 1 του άρ¬ 
θρου 32του Π.Δ. 24/1997 (Α'29), όπως αντικαταστάθηκε 
με την παρ. 2 του άρθρου 1 του Π.Δ. 132/2002 (Α' 108), 
αντικαθίσταται ως εξής: 

«(3) Οι Αστυνόμοι Β' και οι Υπαστυνόμοι Α' σε ποσοστό 
ίσο με τα 3/5 και το 1/3, αντίστοιχα, των προβλεπομένων 
οργανικών θέσεων του ανώτερου βαθμού. Τα τυχόν κλα¬ 
σματικά υπόλοιπα κατά τον υπολογισμό του αριθμού 
των κρινόμενων δεν λαμβάνονται υπόψη.» 

2. Η περίπτωση (4) του εδαφίου β' της παρ. 1 του άρ¬ 
θρου 32 του Π.Δ. 24/1997, όπως αυτή προστέθηκε με την 
παρ. 3 του άρθρου 1 του Π.Δ. 132/2002, αντικαθίσταται 
ως εξής: 

«(4) Οι Υπαστυνόμοι Α' που προέρχονται από Ανθυπα- 
στυνόμους (Ν.Δ. 649/1970) σε αριθμό ίσο των προβλεπό- 
μενων οργανικών θέσεωντου ανώτερου βαθμού της ίδιας 
κατηγορίας Αξιωματικών.» 

Άρθρο 2. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 7 Απριλίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




